b"\n_START_ARTICLE_\nEls magn\xc3\xadfics Amberson\n_START_SECTION_\nArgument\n_START_PARAGRAPH_\nDe tornada a la seva ciutat natal despr\xc3\xa9s de vint anys d'abs\xc3\xa8ncia, Eug\xc3\xa8ne Morgan assisteix a un ball donat pel ric clan dels Amberson. Hi retroba el seu amor de joventut, Isabel, que ha estimat sempre. La seva filla Lucy s'enamora de George, el fill d'Isabel, per\xc3\xb2 l'esplendor dels Amberson no \xc3\xa9s m\xc3\xa9s que una aparen\xc3\xa7a.\n_START_SECTION_\nProducci\xc3\xb3\n_START_PARAGRAPH_\nDespr\xc3\xa9s dels modestos resultats que va rebre Ciutad\xc3\xa0 Kane a la seva estrena, i que nom\xc3\xa9s reb\xc3\xa9s l'Oscar a millor gui\xc3\xb3, el poder de Welles enfront de la seva productora, RKO, es va veure minvat. \xc3\x89s en aquest context que hom li proposa adaptar una novel\xc2\xb7la de Booth Tarkington, amb l'objectiu de frenar les ambicions i extravag\xc3\xa0ncies del director. No obstant, en mans de Welles, aquesta novel\xc2\xb7la sentimental es va transformar en una cr\xc3\xadtica social amb personatges d'una gran profunditat psicol\xc3\xb2gica. Els productors, en veure'n el resultat, van decidir aprofitar l'abs\xc3\xa8ncia del director - que es trobava a Sud-am\xc3\xa8rica, rodant It's all true -, per rodar noves escenes i muntar de nou la pel\xc2\xb7l\xc3\xadcula, retallant quaranta-tres minuts del metratge."